Giorgiana Hosu și-a dat demisia de la șefia DIICOT.
Şefa DIICOT, Giorgiana Hosu, a demisionat. Giorgiana Hosu s-a întâlnit, joi, cu ministrul Cătălin Predoiu. Demisia vine după ce soţul ei, Dan Hosu, a fost condamnat cu suspendare.
Şefa DIICOT, Giorgiana Hosu, a demisionat. Decizia vine după ce soţul ei, Dan Hosu, a fost condamnat la 3 ani de închisoare cu suspendare într-un dosar instrumentat de DNA. Sentinţa nu este definitivă. Giorgiana Hosu este un procuror cu peste 20 de ani vechime. Ea a fost numită de Iohannis la șefia DIICOT în luna februarie. Giorgiana Hosu a fost în atenţia reflectoarelor pentru că s-a ocupat de cazul Caracal. Chiar la interviul pentru ocuparea funcţiei de şef al DIICOT din faţa comisiei din Ministerul Justiţiei, Hosu a recunoscut faptul că în dosarul Caracal instituţia a avut deficienţe de comunicare și își asumă tot. Tot ea a infirmat clasarea unor părți din dosarul 10 august, cea în care foștii șefi din jandarmerie scăpau de acuzații.